open-index/open-wikipedia-markdown huggingface dataset:
Turf

**Turf** on Ruotsissa kehitetty reaaliaikainen mobiilipeli. Pelin on kehittänyt Andrimon-niminen kehittäjäryhmä. Pelin ensimmäinen versio otettiin käyttöön Ruotsissa 2010, ja ensimmäiset pelialueet tulivat Suomeen 2012. Turf-ulkoilupelin perimmäinen päämäärä on motivoida pelaajat ulos liikkumaan fyysisesti todellisessa maailmassa. Pelin iskulause "Outdoor addiction" ("Hulluna ulkoiluun") kertoo tästä.

Turf-pelin sovellus on saatavilla sekä Android- että iOS-älykännyköille ja tableteille. Rekisteröityneitä pelaajia oli vuoden 2016 kesällä maailmanlaajuisesti noin 170 000.

Turfissa pelikohteita (**Zone**) löytyy kymmeniä tuhansia ympäri maailmaa. Zoneja on myös ympäri Suomea - yhteensä yli 3750 kpl elokuussa 2019. Tällainen zone on pieni virtuaalinen alue, joka näkyy vain Turf-kartalla. Zonet on pääasiassa sijoitettu kiinnostavien kohteiden lähelle (kiinnostavat tai tärkeät rakennukset, muistomerkit, luonnonkauniit paikat, sillat, kirkot yms.).

## Pelaaminen
Pelin idea on mennä paikan päälle zone-alueen sisälle mukanaan älykännykkä, jossa on Turf-sovellus käynnissä ja mobiilidata sekä GPS aktiivisena. Tällöin zone siirtyy hetken kuluttua pelaajan "haltuun". Haltuunotosta saa pisteitä, ja pisteitä tulee myös tunneittain niin kauan, kunnes joku toinen pelaaja ottaa zonen haltuunsa.  

Eniten pisteitä kerännyt pelaaja voittaa pelikierroksen. Erilaisia saavutuksia pelissä palkitaan virtuaalisilla mitaleilla. Kilpailu käydään sekä alueittain, maittain että maailmanlaajuisesti. Pelaaja on mukana sen alueen tuloslistalla, jossa hän on ottanut eniten zoneja haltuunsa pelikierroksen aikana. 

Pelikierros kestää kuukauden ja kierros alkaa/päättyy jokaisen kuukauden ensimmäisenä sunnuntaina klo 13 Suomen aikaa. Kierroksen lopussa jaetaan mainetta ja kunniaa eniten pisteitä keränneille pelaajille.

Pelissä liikutaan tehokkaimmin polkupyörällä, mutta osallistua voi myös esimerkiksi kävellen. Kaikki lailliset kulkuvälineet ovat periaatteessa sallittuja. Zonen haltuunotto edellyttää, että pelaaja henkilökohtaisesti ja fyysisesti on zonen alueella haltuunottohetkellä.

Jokainen maa on jaettu alueisiin (*Region*). Suomessa on tällä hetkellä seitsemän tällaista aluetta: Etelä-Suomi, Länsi- ja Sisä-Suomi, Itä-Suomi, Lounais-Suomi, Pohjois-Suomi, Lappi ja Ahvenanmaa.

Maat jossa Turf-peli on saatavilla virallisesti ja joissa sitä pelataan ovat Ruotsi, Norja, Tanska, Islanti, Suomi, Alankomaat, Iso-Britannia ja Etelä-Korea. USA on myös jaettu alueisiin, mutta peli ei vielä ole virallisesti saatavilla siellä. Zoneja löytyy muun muassa Saksasta, Ranskasta, Espanjasta ja Italiasta. 

## Lähteet

## Aiheesta muualla
* Turf-pelin virallinen kotisivu
* Turf-pelin ohje-wiki
* Suomenkielinen Turf-sivusto
* Hufvudstadsbladetin uutinen 10.08.2015
Villisin seisake

**Villisin seisake** (ratakm 177+739) on lakkautettu seisake Paimiossa rantaradalla lähellä Kaarinan ja Paimion rajaa. Villisi avattiin 1. heinäkuuta 1937 lähinnä maidonkuljetuksen takia Tammisilta–Hepojoki-kylätien viereen. Nimensä seisake sai vuosisatoja vanhasta Villisten kylästä, jota paikalliset kutsuivat Villisiksi. Seisakkeen liikenne jäi hiljaiseksi, ja se lakkautettiin 31. toukokuuta 1975. Seisakkeen vieressä oli puolipuomilaitos nimeltään Villisi.

## Lähteet
Pamela Sue Martin

**Pamela Sue Martin** (s. 5. tammikuuta 1953 Westport, Connecticut) on yhdysvaltalainen näyttelijä. 

Martin suuntasi Hollywoodiin jo nuorena ja sai sieltä pian elokuvarooleja. Hän näytteli parikymmenvuotiaana muun muassa elokuvassa *[[S/S Poseidonin seikkailu]]* (1972). 1970-luvun lopulla hänellä oli pääosa *[[Hardy-pojat]]*- ja *[[Neiti Etsivä]]* -kirjoihin perustuvassa amerikkalaisessa televisiosarjassa *The Hardy Boys/ Nancy Drew Mysteries*. 

Vuosina 1981–1984 Martin oli mukana saippuasarja *[[Dynastia (vuoden 1981 televisiosarja)|Dynastiassa]]*, jossa hän esitti Fallon Carringtonia. Martin halusi lähteä sarjasta neljän tuotantokauden jälkeen, joten Fallonin rooliin siirtyi myöhemmin brittinäyttelijä Emma Samms.

Martin on myöhemmällä urallaan työskennellyt teatterin parissa.

## Yksityiselämä
Martin on ollut naimisissa kolme kertaa, ja hänellä on yksi lapsi.

Martin on kertonut kärsineensä kroonisesta virtsarakon tulehduksesta. Hänen murheenaan on ollut myös hiustenlähtö, jonka vuoksi hän joutui käyttämään *Dynastian* kuvauksissa peruukkia. Terveyssyyt saivat hänet jättämään Hollywoodin kiireisen elämänrytmin ja muuttamaan Idahoon.

## Lähteet

## Aiheesta muualla
* 
*
Nova Southeastern University

**Nova Southeastern University** (**NSU**) on yhdysvaltalainen yksityinen yliopisto Floridan osavaltion Fort Lauderdalessa. Syksyllä 2015 sillä oli noin 23&nbsp;000 opiskelijaa, joista valtaosa (vajaat 19&nbsp;000) graduate-tason opiskelijoita. Yliopisto käsittää 18 tiedekuntaa (*colleges and schools*), jotka tarjoavat yli 175 koulutusohjelmaa yli 250 pääaineessa.

Yliopisto perustettiin vuonna 1964 teknillisenä korkeakouluna nimeltä *Nova University of Advanced Technology*. Vuosina 1970–1994 sen nimenä oli *Nova University*. Sen kutsumanimi oli aiemmin *Nova*, nyttemmin yleensä *NSU*.

## Lähteet

## Aiheesta muualla
Kari Lumme

**Kari Antero Lumme** (19. heinäkuuta 1942 Oulu – 23. marraskuuta 2013 Espoo) oli suomalainen tähtitieteilijä. Hän oli Helsingin yliopiston tähtitieteen henkilökohtainen ylimääräinen professori vuodesta 1985. Hänen tutkimuskohteitaan olivat esimerkiksi säteilyn siirtymisen yleinen teoria ja Aurinkokunnan ilmakehättömien kappaleiden valon heijastus.

Pikkuplaneetta 2600 Lumme on nimetty Kari Lumpeen mukaan.

## Lähteet
Ilkka Ilmola

**Ilkka Kullervo Ilmola** (s. 10. kesäkuuta 1940 Joensuu) on kenraaliluutnantti evp, joka tunnetaan myös eräkirjailijana. 

## Henkilöhistoria
Ilmola syntyi kenraaliluutnantti Paavo Ilmolan ja Saara Kalliovaaran perheeseen. Hänen ensimmäinen puolisonsa oli Marja Tuulikki Seppälä (k. 1984) ja toinen on Raija-Liisa Heikkinen. Ilmola tuli ylioppilaaksi 1960 ja valmistui Kadettikoulusta 1963 ja Sotakorkeakoulusta 1973. Hän toimi Hämeen ratsujääkäripataljoonassa opetusupseerina 1963–1964, silloisessa Kanta-aliupseerikoulussa Lappeenrannassa kouluttajana 1964–1970 ja komppanianpäällikkönä 1970–1971, Sotakorkeakoulun opettajana 1973–1978, Lapin jääkäripataljoonan komentajana 1979–1983, Pohjois-Suomen sotilasläänin yleisesikunnan osastopäällikkönä 1983–1986, Karjalan jääkäriprikaatin komentajana 1986–1988, Puolustusvoimain Pääesikunnan koulutusosaston päällikkönä 1988–1990, jalkaväen tarkastajana 1990–1992 sekä maavoimapäällikkönä 1993-95. Itäisen maanpuolustusalueen komentaja hän toimi 1995-2000. Hänet ylennettiin vänrikiksi 1961, luutnantiksi 1963, yliluutnantiksi 1966, kapteeniksi 1969, majuriksi 1975, everstiluutnantiksi 1982, everstiksi 1988, kenraalimajuriksi 1990 ja kenraaliluutnantiksi 1993.

Ilmolan isän isoisä oli venäläinen Ivan Ivkov (1840–1926), joka toimi varusmestarina Haminan kadettikoulun palveluksessa. Ilmolan vuonna 1881 syntynyt isoisä Nikolai muutti perheensä sukunimen Ilmolaksi heti Suomen itsenäistymisen jälkeen 1918.

## Kirjallinen tuotanto
Metsästystä harrastava Ilmola on julkaissut kaksi eräkirjaa sekä romaanin sukunsa venäläisjuurista.
* *Kenraali kairassa*, Otava, 2012
* *Moskun mailla*, Otava, 2014
**Ivan varusmestari,* Mediapinta Oy, 2016

## Lähteet
Toikkalan seisake

**Toikkala** (, ratakm 174+222) on lakkautettu seisake Paimion kaupungissa rantaradalla. Seisake avattiin 15. syyskuuta 1931. Viimeinen pysähdys seisakkeella tehtiin 25. toukokuuta 1979 Turun ja Paimion välisen paikallisliikenteen päättyessä. Toikkalan seisake lakkautettiin seuraavana päivänä 26. toukokuuta. Seisakkeesta noin 40 metriä Helsingin suuntaan sijaitsi Toikkalan tasoristeys, joka on korvattu hieman sivummalla olevalla alikulkutiellä.

## Lähteet
Pekka Luhtanen

**Pekka Luhtanen** (s. 1937) on suomalainen yritysjohtaja, koulutukseltaan ekonomi. Hän sai vuonna 1989 vuorineuvoksen arvonimen. Hän oli Luhdan, sittemmin L-Fashion Group, toimitusjohtaja vuodesta 1972 ja myöhemmin hallituksen puheenjohtaja. Perheyrityksen perusti hänen isoisänsä Vihtori Luhtanen.

## Teokset
* *Elämäni langat ja linjat. V. Luhtanen Oy, Luhta Oy, L-fashion group Oy vuosina 1958-1999 perheyhtiöstä sukuyhtymäksi*, omakustanne 2004

## Lähteet
Maija Länsimäki

**Maija-Liisa Länsimäki** (s. 1946) on suomalainen kielentutkija, oppiarvoltaan filosofian tohtori. Hän on ollut Kotimaisten kielten keskuksen Kielitoimiston toimistopäällikkö 1990 alkaen. Hänen tutkimuskohteitaan ovat murteet ja suomen kielen johto-oppi.

## Lähteet
Xpress 200

**Xpress 200** on ATI:n julkaisema piirisarja. Piirisarja tukee AMD64-yhteensopivia suorittimia, jotka käyttävät Socket 754- tai Socket 939 -suoritinkantaa tai Intelin puolelta LGA 775- ja Socket 478 -suoritinkantoihin meneviä suorittimia kuten Pentium 4, Pentium D ja Celeron. 

ATI uudelleennimesi Xpress 200 CrossFire Edition -piirisarjan CrossFire Xpress 1600:ksi. Kun AMD osti ATI:n, AMD uudelleennimesi Crossfire Xpress 1600 -piirisarjan AM2-alustaa käyttävänä AMD 480X CrossFire -piirisarjaksi.

## Tyypilliset ominaisuudet
*22 PCI-E-väylää.
*HyperTransport on 16-bittinen 1ghz kellotaajuudella. 
*8 kpl usb 2.0 -liittimiä.

## Lähteet
Jaakko Malmivuo

**Jaakko Antero Valdemar Malmivuo** (s. 27. maaliskuuta 1944 Helsinki) on suomalainen tekniikantutkija. Hän on ollut Tampereen teknillisen korkeakoulun bioelektroniikan professori 1987–2010. Hänen tutkimuskohteenaan on ollut sydänsairauksien tietokoneavusteinen diagnosointi. 2010–2014 Hän oli Aalto-yliopiston sähkötekniikan ja automaation laitoksen professori.

Malmivuo oli 1990-luvun alkuun asti sivutoiminen ooppera- ja konserttilaulaja. Hän on ollut Ragnar Granit Säätiön hallituksen puheenjohtaja.

Malmivuo on saanut IEEE:n fellow-arvonimen vuonna 2007.

## Kirjallisuutta
* 

## Lähteet
Rauno Alliku

**Rauno Alliku** (s. 2. maaliskuuta 1990) on virolainen jalkapalloilija. Hän pelaa Viron pääsarjassa FC Floran edustusjoukkueessa. Juniorina hän pelasi SK Kalevin joukkueessa. Alliku on pelannut muutamia otteluita Viron jalkapallomaajoukkueessa.

## Lähteet
Viikin tropiikki-instituutti

**Viikin tropiikki-instituutti** (Vitri) on vuonna 2002 perustettu Helsingin yliopiston maatalous-metsätieteellisen tiedekunnan metsätieteiden laitoksen osa. Tropiikki-instituuttia johti pitkään professori Olavi Luukkanen. Hänen jälkeensä on johtajana toiminut professori Markku Kanninen.

Instituutin juuret ovat Thaimaan kanssa tehdyssä yhteistyössä, joka alkoi 1980.

## Lähteet

## Aiheesta muualla
* Viikki Tropical Resources Institute
Olavi Luukkanen

**Martti Olavi Luukkanen** (s. 1944) on suomalainen metsätieteilijä. Hän on ollut Helsingin yliopiston kehitysmaiden metsänhoidon henkilökohtainen ylimääräinen professori vuodesta 1984. Hänen tutkimuskoteitaan ovat olleet dendrologia, puiden fotosynteesi ja trooppinen metsänhoito.

Luukkanen on johtanut vuonna 2002 perustettua Viikin tropiikki-instituuttia.

Luukkanen toimi Östra Finlands Nationin Inspehtorina kahteen otteeseen vuosina 1986-1993 ja 2003-2011.

## Lähteet
Suur Komöödiaõhtu

**Suur Komöödiaõhtu** (suom.&nbsp;*Suuri komediailta*) oli virolainen versio suomalaisesta televisiosarjaformaatista *[[Putous]]*. Sarjaa esitettiin Virossa televisiokanava Kanal2, ja sen tuotti Thors Production.  

Sarjan ensimmäinen lähetys alkoi 3. maaliskuuta 2016. Aloituskaudella näyttelijöinä olivat Juss Haasma, Mirtel Pohla, Argo Aadli, Merle Palmiste, Mart Müürisepp, Kaisa Selde ja Tõnis Niinemets, ja juontajana toimi Tiit Sukk. Viimeinen jakso esitettiin 26. toukokuuta. Ohjelma sai jatkoa toiselle tuotantokaudelle, joka alkoi 6. lokakuuta 2016. Toisen kauden päätösjakso esitettiin 8. joulukuuta 2016. Kaikki ensimmäisen kauden näyttelijät ja myös juontaja jatkoivat toisella kaudella. Elokuussa 2017 Kanal2 tiedotti, että ohjelma saa jatkoa kolmannelle tuotantokaudelle syksyllä 2017. Kolmas tuotantokausi alkoi 28. syyskuuta 2017. Juontajana jatkoi Tiit Sukk, sekä uusina näyttelijöinä nähtiin Piret Kalda, Kait Kall, Kristel Aaslaid, Peeter Oja, Kristjan Kasearu, Nele-Liis Vaiksoo ja Christopher Rajaveer. Kolmannen tuotantokauden päätösjakso esitettiin 30. marraskuuta 2017.

Ohjelmassa näyttelijät esittävät erilaisia&nbsp;sketsejä&nbsp;puolentoista tunnin ajan. Käsikirjoitettujen osioiden lisäksi näyttelijät joutuvat esiintymään&nbsp;improvisoiden. Lisäksi olennainen osa ohjelmaa on tositelevisiota parodioiva&nbsp;*Vuoden sketsihahmo*&nbsp;-kilpailu. 

Ensimmäisellä tuotantokaudella kolme ensimmäistä pudonnutta näyttelijät pääsivät luomaan oman kakkoshahmonsa *(paitsi ensimmäisen kauden kolmannessa ja viidennessä jaksossa julkistettiin yleisön paras hahmo)*. Sketsihahmon jatkoon äänestää studioyleisö; finaalijaksossa sen sijaan puhelimitse. Toisella kaudella yleisön parhaaksi hahmo valittiin kolmannessa ja neljännessä jaksossa. Ensimmäinen hahmo putosi viidennessä jaksossa.

Ensimmäisellä kaudella tulikokeen immuniteetin saajaa päätti studioyleisö. Toisella kaudella immuniteettia ei ole, vaan näyttelijät äänestävät toisen tulikokeen parhaaksi, jonka hänet päästetään näytön paikkaan.

## Sketsihahmot
### Kausi 1 (kevät 2016)

### Kausi 2 (syksy 2016)

### Kausi 3 (syksy 2017)

## Lähteet
University at Buffalo

**University at Buffalo** (**UB**, virallisesti *The State University of New York at Buffalo*) on yhdysvaltalainen yliopisto, joka kuuluu New Yorkin osavaltionyliopistoon (SUNY) ja on sen suurin ja arvostetuin yksikkö. UB:n kampukset sijaitsevat New Yorkin osavaltion Buffalossa ja sen suurimmassa esikaupungissa Amherstissä. Syksyllä 2015 UB:llä oli lähes 30&nbsp;000 opiskelijaa, joista kolmannes graduate-tason opiskelijoita. Yliopisto tarjoaa 74 undergraduate-tason ja 190 graduate-tason koulutusohjelmaa.

Ensimmäinen yritys yliopiston saamiseksi Buffaloon oli vuonna 1836, kun presbyteerinen kirkko perusti sinne oppilaitoksen nimeltä *The University of Western New York*, joka ei kuitenkaan koskaan käynnistynyt. Vuosikymmentä myöhemmin vuonna 1846 Yhdysvaltain presidentti Millard Fillmore perusti kaupunkiin lääketieteeseen keskittyneen koulun nimeltä *The University of Buffalo*, joka sittemmin laajeni monitieteiseksi yksityiseksi yliopistoksi. 1960-luvun alussa New Yorkin osavaltio osti oppilaitoksen ja yhdisti sen osaksi kasvavaa osavaltionyliopistoa SUNYa. 

Vuonna 2016 University at Buffalo sijoittui *[[U.S. News & World Report]]* -lehden Yhdysvaltojen yliopistorankingissä sijalle 99, ja julkisista yliopistoista sijalle 43. *[[Times Higher Education]]in* vuosien 2015–2016 rankingissä UB sijoittui 191. parhaaksi yliopistoksi maailmassa.

## Koulutusalat
* arkkitehtuuri ja kaupunkisuunnittelu
* humanistiset ja luonnontieteet
* hammaslääketiede
* kasvatustiede
* tekniikka
* oikeustiede
* johtaminen
* hoitotiede
* farmasia ja farmakologia
* terveydenhoito
* sosiaalityö
Koiransilmät

**Koiransilmät** (*Conyza*) on asterikasvien (Asteraceae) heimoon kuuluva kasvisuku, johon luokitellaan 44 lajia. Monien lajitietokantojen luokittelussa koiransilmät yhdistetään kallioisten (*Erigeron*) sukuun, mutta toistaiseksi suvun synonymisointi ei ole yksimielinen. Koiransilmistä takaisin kallioisiin on siirretty muun muassa Suomessa uustulokkaana kasvava kanadankoiransilmä (*Erigeron canadensis*, syn. *Conyza canadensis*).

## Lajeja
* *[[Conyza ageratoides]]*
* marokonkoiransilmä (*Conyza gouanii*, syn. *Erigeron gouanii*)
* *[[Conyza montigena]]*
* *[[Conyza stricta]]*
* *[[Conyza subscaposa]]*
* valjukoiransilmä (*Conyza sumatrensis*, syn. *Erigeron sumatrensis*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Conyza''
Paulius Klapatauskas

**Paulius Klapatauskas** (s. 23. lokakuuta 1974) on liettualainen karateka ja valmentaja. Hän on voittanut Kyokushinin keskisarjan Euroopan mestaruuden 1995 ja on moninkertainen Liettuan mestari. Kyokushinin liiton hajottua useiksi eri liitoiksi Klapatauskas jatkoi WKO-liiton järjestämissä turnauksissa ja saavutti kaksi Euroopan mestaruutta, sekä yhden maailmanmestaruuden.

## Lähteet
University at Albany

**University at Albany** (virallisesti *The State University of New York at Albany*) on yhdysvaltalainen yliopisto, joka kuuluu New Yorkin osavaltionyliopistoon. University at Albanyn kolme kampusta sijaitsevat New Yorkin osavaltion pääkaupungissa Albanyssä ja Hudsonjoen toisella rannalla sijaitsevassa esikaupungissa Rensselaerissä. Syksyllä 2015 yliopistossa oli lähes 30&nbsp;000 opiskelijaa, joista kolmannes graduate-tason opiskelijoita. Yliopisto tarjoaa 50 undergraduate-tason ja 138 graduate-tason koulutusohjelmaa.

University at Albany sai alkunsa 1844 osavaltion opettajia kouluttavana normaalikouluna, kehittyi sitten kasvatustieteeseen erikoistuneeksi collegeksi ja lopulta monitieteiseksi korkeakouluksi, joka tuli osaksi SUNY-osavaltionyliopistoa vuonna 1962.

Vuonna 2016 University at Albany sijoittui *[[U.S. News & World Report]]* -lehden Yhdysvaltojen yliopistorankingissä sijalle 128. *[[Times Higher Education]]in* vuosien 2015–2016 maailman parhaiden yliopistojen rankingissä se sijoittui välille 226–250.

University at Albanyn neljä tärkeintä tutkimusalaa ovat yhteiskuntatieteet, politiikka, biotieteet ja ilmastokysymykset.

## Koulutusaloja
* arkkitehtuuri ja kaupunkisuunnittelu
* humanistiset ja luonnontieteet
* hammaslääketiede
* kasvatustiede
* tekniikka
* oikeustiede
* johtaminen
* hoitotiede
* farmasia ja farmakologia
* terveydenhoito
* sosiaalityö
Binghamton University

**Binghamton University** (**BU**), virallisesti *The State University of New York at Binghamton*, on New Yorkin osavaltionyliopistoon (SUNY) kuuluva yliopisto Yhdysvalloissa. Sen kampukset sijaitsevat New Yorkin osavaltion eteläosassa Pennsylvanian vastaisella rajalla sijaitsevissa kaupungeissa. Pääkampus on  Vestalissa ja sivukampukset Binghamtonissa ja Johnson Cityssä.

Binghamton University juontaa juurensa IBM-toimistotekniikkayhtiön perustajan Thomas J. Watsonin vuonna 1946 alkuun panemasta liberal arts collegesta nimeltä *Triple Cities College*, joka toimi aluksi Syracusen yliopiston alaisuudessa. Vuonna 1950 se liitettiin osaksi SUNY-osavaltionyliopistojärjestelmää nimellä *Harpur College*. Vuonna 1965 se sai nykyisen nimensä, mutta Harpur College säilyi yliopiston undergraduate-tutkintoja tarjoavan collegen nimenä.

Yliopiston muita tiedekuntia ovat yhteiskunnallinen *The College of Community and Public Affairs* (2007), sairaanhoito-oppilaitos *The Decker School of Nursing* (1969), kasvatustieteellinen
*The Graduate School of Education* (2006), liikkeenjohdollinen *The School of Management* (1970), teknillinen korkeakoulu *The Thomas J. Watson School of Engineering and Applied Science* sekä uusi farmakologiaan erikoistuva *The School of Pharmacy and Pharmaceutical Sciences* (2017), josta tuli yliopiston kolmas kampus Johnson Cityyn.

Yliopiston urheilujoukkueet tunnetaan nimellä Binghamton Bearcats.

## Yliopistoranking
Vuonna 2016 *[[Times Higher Education]]* sijoitti Binghamton Universityn maailman yliopistoista sijalle 351–400 ja USA:n yliopistoista sijalle 190.

## Entisiä opiskelijoita
*William Baldwin, näyttelijä
*Nathan Englander, kirjailija
*Norman Finkelstein, politiikan tutkija
*Camille Paglia, kirjailija ja yhteiskuntakriitikko
*Art Spiegelman, sarjakuvataiteilija
*M. Stanley Whittingham, brittiläinen kemisti

## Binghamton populaarikulttuurissa
Romanttisessa komediassa *[[The Rewrite]]* (2014) Hugh Grant esittää Binghamtonin yliopistoon vierailevaksi opettajaksi tulevaa Hollywood-käsikirjoittajaa. Elokuvan käsikirjoittaja ja ohjaaja Marc Lawrence on itse valmistunut Binghamtonista vuonna 1981.

## Lähteet

## Aiheesta muualla
Stony Brook University

**Stony Brook University** (**SBU**), virallisesti *The State University of New York at Stony Brook*, on New Yorkin osavaltionyliopistoon (SUNY) kuuluva yliopisto Yhdysvalloissa. Sen kampukset sijaitsevat New Yorkin osavaltion kaakkoiskulman Long Islandilla (Brookhaven ja Southampton), New Yorkin Manhattanilla sekä 2010-luvulta alkaen Etelä-Korean Incheonissa.

Stony Brook University on perustettu vuonna 1957 nimellä *State University College on Long Island*. Vuonna 1962 siitä tuli osa SUNY-osavaltionyliopistoa ja se sai nykyisen nimensä.

Yliopiston opintoaloja ovat humanistiset ja luonnontieteet, liiketalous, tekniikka, meri- ja ilmastotiede, journalismi ja kasvatustiede. Vuonna 2016 *[[U.S. News & World Report]]* -lehden rankingissä Stony Brook University sijoitettiin jaetulle 96. tilalle parhaiden yhdysvaltalaisyliopistojen joukossa ja 42. parhaaksi julkiseksi yliopistoksi.

Stone Brook University on mukana monialaisessa valtiollisessa tutkimuslaitoksessa Brookhaven National Laboratory (BNL).

## Lähteet

## Aiheesta muualla
Uuraan linnoitus

**Uuraan linnoitus** (myös **Trångsundin linnoitus**, ) on Venäjällä Uuraan (nyk. *Vysotsk*) kaupungissa sijaitseva merilinnoitus, joka on rakennettu nykyiseen muotoonsa 1860-luvulla. Uuraansaaren ja Ravansaaren välisen kapean salmen rannalle rakennetun linnoituksen tarkoituksena oli suojata Viipuriin johtavaa laivaväylää. Parin kilometrin pituinen Viipurinlahden salmi on kapeimmillaan vain 180 metrin levyinen, ja linnoituksen ruotsinkielinen nimi *Trångsund* tarkoittaakin juuri ”kapeaa salmea”. Nykyään Uuraan linnoitus on pahoin rapistunut.

## Historia
Pietari Suuri perusti Uuraan linnoituksen Suuren Pohjan sodan aikana vuonna 1710. Paikalla oli jo ilmeisesti aikaisemmin ollut joitakin 1600-luvulla valmistuneita ruotsalaisten puolustusrakennelmia. Uuraansaaren pohjoiskärjessä Louhikonniemessä sijaitseva linnoitus sai nykyisen muotonsa vasta Krimin sodan jälkeen vuosina 1864–1867 tehdyissä rakennustöissä. Samalla Pietari Suuren aikaiset rakennelmat hävisivät kokonaan. Siihen liittyvät myös salmen toisella puolella olevaan Ravansaareen vuosina 1855–1860 valmistuneet linnoitteet.

Uuraan linnoitus kävi vanhanaikaiseksi merisodankäynnin muuttuessa 1880-luvun aikana, jolloin se varustettiin uudelleen järeämmillä 8-tuumaisilla tykeillä. Myöhemmin 1900-luvun alussa linnoitusta suunniteltiin osaksi Pietari Suuren merilinnoitusta, jonka tarkoituksena oli suojata Pietarin kaupunkia. Ensimmäiseen maailmansotaan mennessä sen aseistus kuitenkin purettiin ja linnoitus jäi tyhjilleen. Suomen sisällissodan aikana 1918 linnoitus toimi Uuraan punakaartin tukikohtana ja koulutuskeskuksena. Lisäksi talvisodan aikana linnoituksen alueella ja viereisessä Ravansaaressa käytiin Viipurinlahden taisteluja.

## Lähteet

## Aiheesta muualla
*Uuraan linnoitus Willimiehen jäljillä -blogi.
Stift Lambach

**Stift Lambach** on Ylä-Itävallassa, Traun-joen varrella sijaitseva benediktiiniläisluostari.

Saksankielinen sana *Stift* tarkoittaa muun muassa lahjoitusta ja säätiötä, ja luostareiden asiayhteydessä se tarkoittaa luostarin olevan perustettu varakkaan, yleensä aatelisen henkilön lahjoituksena. Suomeksi sana on luontaista kääntää tässä yhteydessä luostariksi, sillä perustamistavalla ei nykyaikana ole merkitystä.

Luostarissa asui syksyllä 2023 yhdeksän munkkia.

## Historia
Luostarin perusti vuonna 1046 paikallinen kreivi Arnold&#x20;II. Hänen poikansa piispa Adalbero Wurzburg (myöhemmin pyhä Adalbero) muutti sen vuonna 1056 benediktiiniläisluostariksi&#x20;(OSB), mikä se siitä lähtien on ollut. 17. ja 18. vuosisadoilla rakennutti Carlonen suku luostariin monia uusia rakennuksia ja muokkasi vanhoja barokkityyliin.

Tuleva Saksan johtaja Adolf Hitler asui Lambachin kaupungissa vanhempiensa kanssa vuosina 1897/1898 ja kävi samalla luostarikoulua, jossa hän näki koukkuristin, jota käytettiin koristeellisessa kaiverruksessa rakennuksen kivissä ja puutöissä. Myöhemmin hän käytti sitä natsipuolueen symbolina.

## Kulttuuriset piirteet
Luostarissa järjestetään pääsiäissunnuntain ja 31. lokakuuta välisenä aikana järjestetään opastettuja kierroksia joka päivä klo 14. Kierroksellä pääsee tutustumaan romaanisiin freskoihin, barokkiteatteriin, kirjastoon ja barokkikirkkoon.

Luostari on säilyttänyt paljon kulttuurista kiinnostusta. Siellä on Etelä-Saksan ja Itävallan vanhimmat säilyneet romaaniset freskot sekä entisen luostarin taverna, joka on nykyään apteekki. Myös luostarin barokkiteatteri on palautettu toimintakuntoon ja Carlo Antonio Carlonen 1700-luvun alun kesäravintola on muutettu konserttisaliksi. Odottamaton piirre on barokkikääpiöiden joukko luostarin puutarhassa.

Myös luostarikirkko on kunnostettu barokkityyliin ja siinä on Christoph Egedacherin urut ja Pyhän Adelberon hauta. Luostarissa on myös keskiaikainen Pyhän Adelberon malja, vaikka se on harvoin yleisön nähtävillä. Lisäksi siellä on suuri kokoelma pyhää taidetta. Kirjasto rakennettiin noin vuonna 1691 ja sisältää noin 50&nbsp;000 nidettä sekä arkistoaineistoa.

Vuodesta 1625 lähtien luostari on kuulunut Itävallan seurakunnalle, joka on nyt osa benediktiiniliittoa.

## Kuvagalleria

  Blick auf Lambach (Stich).jpg|Luostari ja Lambachin kylä. Väritetty kuparikaiverrus, Matthäus Merian (1649)
  Lambach Kloster-neu.jpg|Piirros luostarista, Georg Matthäus Vischer 1674

  Hl. Adalbero Stiftergrab.jpg|Luostarikirkossa sijaitsevan pyhän Adalberon haudan kansi
  Lambach - Stiftskirche, Hochaltar.JPG|Luostarikirkon korkea-alttari
  Lambach - Stiftskirche, Innenansicht.JPG|Kuva luostarikirkon sisältä
  Lambach - Stiftskirche, Orgel.JPG|Urkuparvi

  Lambach - Stift, Westflügel.JPG|Luostarirakennus edestä
  Christus heilt einen Besessenen.jpg|Kristus parantaa riivatun. Fresko 11 vuosisadalta. 
  117662 Stift Lambach - Festsaal2.jpg|Juhlasali
  117662 Stift Lambach - Kreuzgang.JPG|Ristintie käytävällä
  117662 Stift Lambach - Innenhof.JPG|Sisäpiha, jossa on patsaita ja aurinkokello


## Lähteet

## Aiheesta muualla
* Luostarin kotisivut
Vetelin Urheilijat

**Vetelin Urheilijat** on vuonna 1947 perustettu, Vetelissä toimiva urheilun yleisseura. Seuran toimintaan kuuluvat hiihto-, jalkapallo-, jääkiekko-, lentopallo-, suunnistus-, Tanssi- ja yleisurheilujaostot.

## Tunnettuja urheilijoita
*Jukka Koivumäki, kestävyysjuoksija
*Paavo Kotila, kestävyysjuoksija
*Kalle Lassila, hiihtäjä
*Alpo Nisula, yleisurheilu
*Hannu Taipale, hiihtäjä
*Kuisma Taipale, hiihtäjä

## Palkinnot ja huomionosoitukset
### Palkitut

**Etenijäkuningatar:**
* Maija Palosaari (1977)

**Lyöjäkuningatar:**
* Helena Puusaari (1976)

**Vuoden lukkari:**
* Riitta Mikkola (1973)

### [[Itä-Länsi-ottelu|Naisten Itä-Länsi-valinnat]]
* Riitta Mikkola (1973)
* Helena Puusaari (1973, 1975, 1976)
* Maija Finnilä (1974)
* Sirkka Jyrkkä (1976)
* Hanna Lieska (1976)
* Mirja Hotakainen (1977)
* Maija Palosaari (1977)

## Lähteet
St. John’s College (Yhdysvallat)

**St. John’s College** on Yhdys&shy;valtojen Marylandin osavaltion Annapolisissa sijaitseva liberal arts college, joka on tunnettu länsi&shy;maiseen kirjallisuus&shy;kaanoniin kuuluvien teosten (*The Great Books*) tutkimiseen perustuvista opetus&shy;menetelmistään. Vuonna 1696 nimellä *King William’s School* perustettu oppilaitos on Yhdys&shy;valtojen kolmanneksi vanhin korkea&shy;koulu. Anna&shy;polisin lisäksi oppi&shy;laitoksella on vuonna 1964 perustettu kampus New Mexicon pää&shy;kaupungissa Santa Fessä.

Nimestään huolimatta St. John’s Collegella ei ole yhteyttä minkään uskonto&shy;kunnan kanssa. Bachelor-tutkintojen ohella se tarjoaa master-koulutus&shy;ohjelmat länsimaisen ja itämaisen kirjallisuuden allalla. 

St. John’s Collegen opettajina ovat toimineet muun muassa filosofi Leo Strauss, säveltäjä Elliott Carter (1939–1941) ja kirjailija James M. Cain (1923–1924).

## Lähteet
Fumaraattireduktaasi

**Fumaraattireduktaasi** on entsyymi, joka katalysoi fumaarihapon pelkistämistä meripihkahapoksi. Entsyymiä esiintyy anaerobisissa olosuhteissa elävillä organismeilla kuten eräillä bakteereilla, suolistomadoilla ja syvissä merissä esiintyvillä eliöillä. Fumaraattireduktaasi on näillä eliöillä tärkeä osa anaerobista soluhengitystä. Fumaraattireduktaasin EC-numero on EC 1.3.5.4.

## Rakenne ja toiminta
Fumaraattireduktaasi on yleensä, esimerkiksi kolibakteerilla, tetrameeri ja koostuu neljästä erilaisesta alayksiköstä. Näistä alayksikkö A on kooltaan 69 kDa ja se on sitoutunut kovalenttisesti histidiiniaminohapon välityksellä FAD-molekyyliin ja sisältää myös substraatin sitoutumiskohdan. Fumaraattireduktaasin alayksikkö B on kooltaan 25&nbsp;kDa ja sisältää kolme rautasulfidi&shy;klusteria, jotka ovat katalyyttisesti tärkeitä. Entsyymi on siis rauta-rikkiproteiini. Alayksiköt C ja D ovat kooltaan 15&nbsp;kDa ja 13&nbsp;kDa. Niiden tehtävä on kiinnittää fumaraatti&shy;reduktaasi solukalvoon. Entsyymissä elektroneja luovuttavana kofaktorina toimii menakinoli, joka hapettuu menakinoniksi. Eräillä bakteereilla, kuten *Wolinella succinogenes* -lajilla C- ja D-alayksiköt ovat yksi alayksikkö, jonka prosteettisena ryhmänä on hemi B-molekyyli. *W. succinogenes* kykenee elämään käyttäen pelkästään muurahaishappoa ja fumaarihappoa energianlähteenään.

Eräät loislääkkeiden, muun muassa levamisolin ja tiabendatsolin teho perustuu kokonaan tai osittain fumaraattireduktaasin inhiboitumiseen.

## Lähteet
I-56 (1928)

**I-56** oli keisarillisen Japanin laivaston vuonna 1929 valmistunut I-56-luokan sukellusvene.

## Valmistus

Alus tilattiin osana vuoden 1923 hankintoja Kuren laivastontelakalta, missä köli laskettiin 3. marraskuuta 1926. Alus laskettiin vesille 23. maaliskuuta 1928 ja otettiin palvelukseen 31. maaliskuuta 1929.

## Palvelus
Alus nimettiin 20. toukokuuta 1942 uudelleen *I-156*:ksi. Se poistettiin alusluettelosta 30. marraskuuta 1945. Miehistö upotti aluksensa 1. huhtikuuta 1946.

## Lähteet
*
*

### Viitteet
Al Hirschfeld

**Albert "Al" Hirschfeld** (21. kesäkuuta 1903 St. Louis, Yhdysvallat – 20. tammikuuta 2003 Manhattan, Yhdysvallat) oli yhdysvaltalainen karikatyristi, jonka tunnetuimpia töitä olivat New Yorkin teatterimaailman kuuluisuuksien karikatyyrit. Hän teki piirroksia lehtiin, mainoksiin ja julisteisiin.

Hirschfeldin vanhemmat olivat Isaac and Rebecca Hirschfeld.  Hirschfeld oli 12-vuotias, kun perhe, vanhemmat ja kolme poikaa, muutti St. Louisista New Yorkiin. Hän oli ennen muuttoa aloittanut taideopinnot ja jatkoi New Yorkissa ja 1924 Pariisissa. Balin-matkalla hän heräsi huomaamaan viivan ja keskittyi sittemmin sen käyttöön.

Susan Warms Dryfoos on tehnyt Hirschfeldistä dokumentin *The Line King: The Al Hirschfeld Story*, joka on ollut Oscar-ehdokkaana dokumenttielokuvien sarjassa.

## Palkinnot ja tunnustukset
Hirschfeldin mukaan on New Yorkissa nimetty Al Hirschfeld Theater, jonka aiempi nimi oli Martin Beck Theater. Vähän ennen kuolemaansa hänet valittiin American Academy of Arts and Lettersin jäseneksi ja hänelle myönnettiin National Medal of Arts.

## Lähteet

## Aiheesta muualla
* Al Hirschfeld Foundation
A Song for You

**A Song for You** voi tarkoittaa ainakin seuraavia:

* *[[A Song for You (Carpentersin albumi)|A Song for You]]*, Carpentersin albumi vuodelta 1972
* *[[A Song for You (The Temptationsin albumi)|A Song for You]]*, The Temptationsin albumi vuodelta 1975
* *[[A Song for You (Ron Carter album)|A Song for You]]*, Ron Carterin albumi vuodelta 1978
* *[[A Song for You (Bizzy Bonen albumi)|A Song for You]]*, Bizzy Bonen albumi vuodelta 2008
* ”A Song for You”, Leon Russellin musiikkikappale vuodelta 1970.
Pyhän Ristin kirkko (Tampere)

**Pyhän Ristin kirkko** Tampereen Amurissa on katolisen Pyhän Ristin seurakunnan kirkkorakennus. Se sijaitsee tavallisen kerrostalon sisällä niin, että ulkopuolelta on vaikea havaita rakennukseen kuuluvan kauniina pidetty kirkkotila. Kirkon ikkunoissa on lasimaalauksia, ja ristintien asemat esitetään veistoksin.

Tampereelle perustettiin katolinen seurakunta 3. syyskuuta 1957, mutta oman kirkon seurakunta sai vasta 22. marraskuuta 1969, kun Pyhän Ristin kirkko vihittiin käyttöön. Rakennukseen kuuluu lisäksi myös muun muassa seurakuntasali ja pappila. 

Kirkossa vietetään messu viikon jokaisena päivänä vähintään yhden kerran.

## Lähteet

## Aiheesta muualla
* Kuvaus kirkosta Oikoumenen sivuilla
* Pyhän Ristin seurakunnan kotisivut
V-Nasty

**V-Nasty** (s. 1990 Oakland, Kalifornia) on yhdysvaltalainen hip hop -artisti. Hän aloitti uransa Gucci Manen kanssa. Hän julkaisi albumin Gucci Manen kanssa, ja julkaisi Lil Debbien kanssa singlen *Gotta ball*. Hän on julkaissut 3 mixtapea ja 2 singleä. Hän oli yhtyeessä White Girl Bob, joka lopetti vuonna 2012. Yhtye julkaisi yhden mixtapen jonka nimi on RIP. 

## Diskografia
### Studioalbumit
* 

### EP:t
* 
* 
* 

### Mixtapet
* 
* 
* 

### Singlet
* ”Whip Appeal” (2011, Gucci Manen kanssa)
* ”All the Money” (2013)
* ”Tweakin” (2014)
* "On the Hood" (2016)

### Musiikkivideot
* ”Let's Get Faded” (2012, Gucci Manen kanssa)
* ”Gotta Ball” (2012, Lil Debbien kanssa)
* ”Fuck Your Face” (2013)
* Cant be me (2017)
Liikkeenjohdon konsultit LJK

**Liikkeenjohdon Konsultit LJK ry** (lyhyesti **LJK**) on vuonna 1960 perustettu liike-elämän ja johdon konsulttien toimialajärjestö. Yhdistyksen tarkoituksena on edistää korkeatasoista liike-elämän ja johdon konsulttitoiminnan tuntemusta ja kehitystä sekä valvoa jäsenkunnan ammatillisia etuja ja alan arvostusta. LJK edustaa ammattikonsulttien toimialaa kotimaisissa yhteyksissä valtionhallinnon, muiden yhteiskunnallisten yhteisöjen ja yliopistojen suuntaan sekä toimii ulkomaisissa yhteyksissä maailmanlaajuisten ja eurooppalaisten kattojärjestöjen ainoana Suomen edustajana.

## Historiaa
Suomalaiseen tyyliin järjestötoiminta alkoi liikkeenjohdon konsulttien keskuudessa jo aikaisessa vaiheessa 1960-luvulla. Rastorin toimitusjohtaja Leo Suurla sai tietoonsa, että Eurooppaan oltiin perustamassa kansallisten liikkeenjohdon konsultoinnin järjestöjen kattojärjestöä. Tämä vuonna 1960 perustettu järjestö sai nimekseen FEACO. Samana vuonna aloitti Suomessa toimintansa Liikkeenjohdon Konsultit LJK ry, joka hyväksyttiin heti FEACO:n jäseneksi. LJK on ollut perustamisestaan lähtien mukana Tehokkaan Tuotannon Tutkimussäätiössä, joka on Elinkeinoelämän keskusliiton hallinnoima säätiö. LJK:n 50-vuotishistoriikki Voimaa, nöyryyttä, viisautta ilmestyi vuonna 2011 Pekka Kurvisen toimittamana . Suomen Standardisoimisliitto SFS ry julkaisi vuonna 2012 suomeksi johdon konsultoinnin Euroopan laajuisen standardin, joka toi konsultointiin yhteiset pelisäännöt. LJK juhli 60-vuotista historiaansa vuonna 2020.

## Eettinen lautakunta
LJK:n eettinen lautakunta valvoo konsulttien eettistä käyttäytymistä. Eettiseen lautakuntaan kuuluvat lautakunnan puheenjohtaja Anne Engel sekä jäsen Jouko Marttila.

## Liikkeenjohdon konsulttien sertifiointi
LJK organisoi ainoana Suomessa liikkeenjohdon konsulttien kansainvälistä sertifiointia (Certified Management Consultant, CMC). CMC-toimintaa koordinoi globaalisti Liikkeenjohdon konsultoinnin globaali kattojärjestö ICMCI.

## Järjestöjäsenyydet
* FEACO (The European Federation of Management Consultancies Associations)
* ICMCI (The International Council of Management Consulting Institutes)
* Kansainvälinen kauppakamari (ICC)
* World Trade Center (WTC Helsinki)

## Lähteet
Pamela Bellwood

**Pamela Bellwood** (alk. **Pamela King**, s. 26. kesäkuuta 1951 New York) on yhdysvaltalainen näyttelijä. Hänet tunnetaan saippuasarjasta *[[Dynastia (vuoden 1981 televisiosarja)|Dynastia]]*, jossa hän esitti Claudia Blaisdel Carringtonia vuosina 1981–1986. Claudia kirjoitettiin välillä ulos sarjasta, mutta yleisön pyynnöstä hahmo tuotiin takaisin.

Bellwood on opiskellut näyttelemistä newyorkilaisessa Neighborhood Playhouse School of the Theatressa. Hän esiintyi 1970-luvun alussa Broadway-näytelmissä ja alkoi tehdä silloin myös pieniä televisio- ja elokuvarooleja. Hän on ollut mukana muun muassa elokuvissa *[[Kaappaus Bermudan kolmiossa]]* (1977) ja *[[Sekobileet]]* (1980).

## Yksityiselämä
Bellwood muutti Los Angelesiin vuonna 1975. Hän on ollut naimisissa valokuvaaja Nik Wheelerin kanssa vuodesta 1984 lähtien. 

## Lähteet

## Aiheesta muualla
* 
*
Arto Mansala

**Arto Olavi Mansala** (s. 7. marraskuuta 1941 Kuopio) on suomalainen diplomaatti.

Hän kirjoitti ylioppilaaksi Kuopion yhteiskoulussa 1960 ja valmistui valtiotieteiden maisteriksi Helsingin yliopistosta 1965. Lisäoppia hän hankki opintomatkoilla Itävaltaan 1965 ja Ranskan Cannesiin 1966 sekä tutkijana Yhdysvalloissa Harvardin yliopiston Center for International Affairs -keskuksessa 1980–1981.

Mansala on ollut suurlähettiläs Budapestissä 1985–1989, Pekingissä 1989–1992, Moskovassa 1993–1996 ja Bonnissa 1996– 1999 ja 1999 - 2001 Berliinissä. Palattuaan kotimaahan hän oli ulkoasiainneuvos ulkoministeriön poliittisella osastolla 2001–2002, alivaltiosihteeri 2002–2003, valtiosihteerin sijainen kesän 2003 ja valtiosihteeri syyskuun alusta 2003. Mansala jäi eläkkeelle vuonna 2008.

## Teokset
* 
* 
* 

## Lähteet

## Kirjallisuutta
* *Suomen liikkumavara* suurlähettiläs Arto Mansalan ystäväkirja. Toim. Pertti Torstila, Martti Häikiö ja Jussi Pekkarinen, Suomalaisen Kirjallisuuden Seura, 2011.
Lois Lowry

**Lois Ann Lowry** (o.s. **Hammersberg**; s. 20. maaliskuuta 1937 Honolulu, Havaiji, Yhdysvallat) on yhdysvaltalainen lasten- ja nuortenkirjailija. Hän on voittanut kahdesti Newbery-mitalin ja ollut useasti ehdolla Hans Christian Andersen -palkinnon saajaksi. Häneltä on suomennettu muun muassa *Anastasia*-sarjan romaaneja.

Lois Lowryn isä oli norjalaista sukua, ja hän työskenteli armeijan palveluksessa. Perhe muutti usein ja asui myös Japanissa. Lois kävi koulua muun muassa New Yorkissa. Hän aloitti yliopisto-opinnot mutta keskeytti ne avioiduttuaan 19-vuotiaana upseeri Donald Grey Lowryn kanssa. He muuttivat usein aviomiehen työn mukana, ja heille syntyi neljä lasta. Lastensa aikuistuttua Lowry jatkoi yliopisto-opintojaan ja valmistui Etelä-Mainen yliopistosta vuonna 1972 pääaineenaan englanninkielinen kirjallisuus.

Lowryn kirjailijanura alkoi vasta vuonna 1977; samana vuonna hänen avioliittonsa päättyi eroon. Hänen esikoisteoksensa *A Summer to Die* kertoo lapsesta, joka sairastuu leukemiaan ja kuolee; taustalla oli Lowryn oman sisaren kuolema.

Lowry on kirjoittanut useita romaanisarjoja, joihin kuuluvat *The Giver Quartet* (1993–2012), 9-osainen *Anastasia*-sarja (1979–1995), Anastasian pikkuveljestä kertoja *Sam Krupnik* -sarja (1988–1999) ja 6-osainen *Gooney Bird* -sarja (2002–2014). Hänen teoksissaan käsitellään haastavia aiheita, kuten rasismia, lapsen kuolemaa, murhaa ja holokaustia sekä vallanpitäjien kyseenalaistamista. Yhdysvaltalaisissa kouluissa hänen teoksiaan on sekä otettu opinto-ohjelmiin että kielletty. Kaikkiaan hän on kirjoittanut yli neljäkymmentä romaania.

Vuonna 2014 valmistunut elokuva *[[The Giver]]* perustuu *The Giver Quartetin* ensimmäiseen osaan; päärooleissa esiintyvät Jeff Bridges, Meryl Streep ja Brenton Thwaites. Susan Kander sävelsi romaanin pohjalta oopperan vuonna 2012.

## Suomennettuja teoksia
* *Sata syytä pitää Carolinesta* (1986)
* *Minä Anastasia* (1987)
* *Anastasia vauhdissa* (1988)
* *Anastasia palveluksessanne* (1989)
* *Anastasia hermoromahduksen partaalla* (1990)
* *Näkemiin, Ellen!* (1991)
* *Anastasia omillaan* (1992)

## Palkinnot
* Newbery-mitali vuosina 1990 ja 1994

## Lähteet

## Aiheesta muualla
* Summary Bibliography: Lois Lowry. The Internet Speculative Fiction Database.
Helena Markkanen

**Anna Helena Markkanen**, o.s. *Vidgrén*  (s. 1949) on suomalainen hammaslääkäri. Hän on ollut Kuopion yliopiston odontologian professori vuodesta 1986. Hänen tutkimuskohteenaan on ollut hampaiden kiinnityskudossairauksien epidemiologia.

## Lähteet
Fredric Portin

**Fredric Portin** (s. 30. marraskuuta 1989) on suomalainen, arvokisoissa useasti kilpaillut suunnistaja. Hän oli Suomen suunnistusmaajoukkueen päävalmentaja loppuvuodesta 2019 heinäkuuhun 2021.

Portinin parhaat sijoitukset MM-kilpailuista ovat Strömstadista 2016: Hän oli mukana Suomen miesten viidenneksi sijoittuneessa viestijoukkueessa ja oli keskimatkalla kymmenes. Tarton MM-kilpailuissa 2017 hän oli viestissä kahdeksas, sprinttiviestissä kymmenes ja pitkällä matkalla yhdestoista. Riian MM-kilpailuissa 2018 hän oli viestissä seitsemäs, keskimatkalla 20:s ja pitkällä matkalla 31:s. Hän oli mukana MM-kilpailuissa jo vuosina 2012 ja 2015. EM-kilpailuihin Portin on osallistunut vuosina 2012, 2014, 2016 ja 2018, ja hänen parhaat sijoituksensa ovat neljäs sija sprinttiviestissä ja yhdeksäs sija pitkällä matkalla vuonna 2016.

Seuratasolla Portin on edustanut vuosina 2011–2014 sekä vuodesta 2016 lähtien Paimion Rastia. Vuoden 2015 hän edusti norjalaista Halden SK:ta, jonka riveissä hän tuli toiseksi sekä Tiomilassa että Jukolan viestissä. Portinin kasvattajaseura on uusikaarlepyyläinen IF Minken. Hän on urallaan edustanut myös pietarsaarelaista IF Brahea.

Portin aloitti vuoden 2019 syksyllä Suomen suunnistusmaajoukkueen päävalmentajana ja sopimus tehtiin kahdeksi vuodeksi. Hän jätti tehtävän kesän 2021 maailmanmestaruuskilpailujen jälkeen.

Portin juoksi 10 000 metrin ennätyksekseen 31.46,45 heinäkuussa 2020 Kokkolassa käydyissä kilpailuissa. Yleisurheilussa hän edustaa Vasa IS:ää.

## Lähteet

## Aiheesta muualla
*
Transylvania University

**Transylvania University** on pieni yksityinen yliopisto Yhdysvaltojen Kentuckyn osavaltion Lexingtonissa. Se kuuluu nykyisin protes&shy;tanttiseen Disciples of Christ -&#8288;liikkeeseen, joka on saanut alkunsa vasta yliopiston perustamisen jälkeen.

Vuonna 1780 perustettu Transylvania University on yksi Yhdys&shy;valtojen 20 vanhimmasta korkea&shy;koulusta. Perinteikkään yliopiston kuuluisiin alumneihin kuuluu kaksi Yhdys&shy;valtojen presidenttiä, kaksi korkeimman oikeuden tuomaria, 50 senaattoria, 101 edustajain&shy;huoneen jäsentä, 36 kuvernööriä ja monia muita merkkihenkilöitä.

Yliopiston nimi juontaa Pennsylvanian Transylvaniaksi kutsutusta läntisestä siirto&shy;kunnasta (suom. *metsien takainen*), jonka alueesta muodostettiin vuonna 1792 valtaosa Kentuckyn osa&shy;valtiosta.

Nykyisin Transylvania University tarjoaa opinto-ohjelmia 36 pää&shy;aineessa. Vuonna 2016 *[[U.S. News & World Report]]* -&#8288;lehden rankingissä se sijoitettiin 75. tilalle parhaiden yhdysvaltalais&shy;yliopistojen joukossa. Lexingtonissa toimii myös suuri Kentuckyn yliopisto.

## Lähteet

## Aiheesta muualla
Kaari Whale

**Kaari Whale** (o.s. **Martikainen**, 15. huhtikuuta 1959 Heinävesi – 11. elokuuta 2008 Helsinki) oli suomalainen taidemaalari. Whalen teokset ovat harmaa-, musta- tai valkosävyisiä ja pinnaltaan karheita. Niissä on moniselitteisiä allegorioita hentoina merkkeinä.

## Lähteet

## Aiheesta muualla
* Taiteilijamatrikkeli
Lil Debbie

**Lil Debbie** (oik. **Jordan Capozzi**, s. 2. helmikuuta 1990 Oakland, Kalifornia, Yhdysvallat) on yhdysvaltalainen räppäri ja laulaja.

Lil Debbien kavereita ovat V-Nasty ja Kreayshawn.

## Julkaisut

;Studioalbumit
* 
* 

## Lähteet

## Aiheesta muualla
*lildebbie.net
Big Fase 100

**Big Fase 100**, oikealta nimeltään **George Taylor III**, on yhdysvaltalainen rap-artisti.

Hän on kotoisin Comptonista Kaliforniasta ja isänsä puolelta rap-artisti The Gamen velipuoli.

## Diskografia

### Albumit
* *Keep It 100* (2010)
* *Cash brings Power* (2013)
* *Piruminati* (2013)
* *5x5x4* (2017)

### Mixtapet
* *Brazil Street Hustlaz*  (2006)
* *Brazil Street Hustlaz 2* (2008)
* *Goin Green: Money Motivated Music* (2009)
* *The Fly Way Radio* (2009)
* *2Late2Hate* (2011)
* *For a Few Hunned More* (2012)
* *2Late2Hate2* (2013)
* *5×5×4* (2016)

## Lähteet
Matti Matinpalo

**Matti Väinö Jussi Matinpalo** (14. huhtikuuta 1928 Jyväskylä – 13. heinäkuuta 1996) oli suomalainen teollisuusjohtaja, koulutukseltaan diplomi-insinööri. Hän valmistui diplomi-insinööriksi 1953 Teknillisestä korkeakoulusta. Hän oli Kone Oyj:n toimitusjohtaja 1987–1989. Ennen toimitusjohtajakauttaan hän oli Ruotsissa Kone-Asea-Grahamin toimitusjohtaja 1968–1971 ja Kone Oy:n hissiryhmän johtaja 1971–1987.

## Lähteet
TeraScale

**TeraScale** on koodinimi AMD:n julkaisemalle grafiikkasuorittimien mikroarkkitehtuurille. 

TeraScale-arkkitehtuurin seuraaja on Graphics Core Next, joka julkistettiin vuonna 2011.

TeraScale käyttää VLIW-arkkitehtuuria, eli jokaisessa käskysanassa on monta operaatiota, jotka suoritetaan samalla kellojaksolla rinnakkain. Lisäksi suoritin moniajaa montaa säiettä SIMT-mekanismilla, eli siinä on joukko rinnakkaisia säikeitä, joille on vain yksi yhteinen käskynhakulogiikka; Niin kauan kuin nämä säikeet suorittavat samaa käskyä, käsky haetaan vain kerran ja kaikki säikeet suorittavat sen, mutta jos joku säie hyppää eri kohtaan koodissa kuin muut säikeet, näitä ei voida ajaa rinnakkain koska tämän säikeen pitäisi hakea eri käsky kuin muiden säikeiden. Tässä tilanteessa suoritetaan peräkkäin ensin tietyn käskyn suorittavat säikeet, sitten eri käskyn suorittavat säikeet, ja suoritus hidastuu. 

Terascale-arkkitehtuurissa samoja prosessoriytimiä käytetään sekä verteksivarjostimille että pikselivarjostimille, eli se pohjautuu niin sanottuun Unified Shader -malliin.

Xbox 360 -konsolin Xenos -grafiikkasuoritin on sukua Terascale-arkkitehtuurille, mutta eroaa siitä kuitenkin selvästi.

## TeraScale
Ensimmäisen sukupolven mikroarkkitehtuuri on TeraScale. Yksi käsky voi sisältää viisi rinnakkaista operaatiota(VLIW5) , ja näistä kolmea tai neljää käytettiin tyypillisesti laskemaan saman vektorin eri komponentteja. Monimutkaisemmat operaatiot oli mahdollista suorittaa vain viidennessä laskentayksikössä.

Arkkitehtuuria käyttivät mm. suorittimet jotka valmistettiin koodinimellä *Radeon R600* (Radeon HD 2000 -sarja sekä FireGL 2007).

## TeraScale 2
Arkkitehtuurin toinen sukupolvi on TeraScale 2 (VLIW5).

Arkkitehtuuria käyttivät mm. suorittimet jotka valmistettiin koodinimellä *Radeon R800*

### Evergreen
*Evergreen* on AMD:n koodinimi grafiikkasuoritin (GPU) mikropiirisarjalle (Radeon HD 5000 -sarja).

Sarjan suorittimet käyttivät TeraScale -mikroarkkitehtuuria.

Malleja ovat:
* 5870 (Cypress)
* 5770 (Juniper) 
* 5670 (Redwood)
* 6XXXG/D IGP (Sumo)

## TeraScale 3
Arkkitehtuurin kolmas sukupolvi on TeraScale 3 (VLIW4). Tässä versiossa VLIW-leveys pudotettiin viidestä neljään, eli jokainen käsky voi sisältää vain neljä operaatiota. AMD oli huomannut, että tyypillinen näytönohjaimella ajettava ohjelmakoodi kykeni vain erittäin harvoin hyödyntämään kaikkia viittä laskentayksikköä käskytason rinnakkaisuutena, ja pudottamalla viides laskentayksikkö pois suoritinytimistä voitiin tehdä pienempiä ja niitä saatiin mahtumaan näytönohjainpiirille enemmän.

### Northern Islands
*Northern Islands* on AMD:n koodinimi grafiikkasuoritin (GPU) mikropiirisarjalle (Radeon HD 6000 -sarja).

Sarjan suorittimet käyttivät TeraScale -mikroarkkitehtuuria.

Käytetty mm. *Trinity* ja *Richland* AMD APU-suorittimissa Piledriver-suorittimien kanssa.

## Lähteet
Lutššije pesni v soprovoždenii simfonitšeskogo orkestra

**Lutššije pesni v soprovoždenii simfonitšeskogo orkestra** (Лучшие песни в сопровождении симфонического оркестра, suom. *Parhaat kappaleet sinfoniaorkesterin kanssa*) on venäläisen rock-muusikko Nikolai Noskovin livealbumi.

## Kappaleet
# Dyšu tišinoi (Дышу тишиной)
# Zimnja notš (Зимняя ночь)
# Otšarovana, okoldovana (Очарована, околдована)
# Ispoved (Исповедь)
# Uznat tebja (Узнать тебя)
# Dai mne šans (Дай мне шанс)
# Na Rusi (На Руси)
# Dobroi notši (Доброй ночи)
# Sneg (Снег)
# Romans (Романс)
# Eto Zdorovo (Это Здорово)
# V rai (В рай)
# Ja tebja prošu (Я тебя прошу)
# Belaja notš (Белая ночь)
# Paranoija (Паранойя)
# Ja tebja ljublju (Я тебя люблю)

## Lähteet

## Aiheesta muualla
* Albumi Discogs-sivustolla
Alexander Sørloth

**Alexander Sørloth** (s. 5. joulukuuta 1995 Trondheim) on norjalainen jalkapalloilija, pelipaikaltaan hyökkääjä. Hänen nykyinen seuransa on Espanjan La Ligassa pelaava Atlético Madrid. Hän on pelannut seitsemän eurooppalaisen maan pääsarjassa ja Norjan maajoukkueessa.

Sørloth aloitti uransa 5-vuotiaana Strindheim IL:ssa. Hän siirtyi 14-vuotiaana Rosenborgiin ja heinäkuussa 2013 tämän seuran ykkösjoukkueeseen. Joulukuussa 2014 hän siirtyi lainalle FK Bodø/Glimtiin. Marraskuussa 2015 hän teki neljän ja puolen vuoden sopimuksen FC Groningenin kanssa. Kesäkuussa 2017 hän siirtyi FC Midtjyllandiin. Tammikuussa 2018 hän siirtyi Crystal Palaceen. Kevätkauden 2019 hän oli lainalla Jupiler Pro Leaguen KAA Gentissä ja kauden 2019–2020 Turkin Superliigan Trabzonsporissa. Syyskuussa 2020 saksalaisseura RB Leipzig osti hänet Crystal Palacelta. Hän on pelannut vuodesta 2021 lähtien Espanjassa.

Sørloth teki debyyttinsä Norjan maajoukkueessa 29. toukokuuta 2016 Portugalia vastaan. Ensimmäisen maajoukkuemaalinsa hän teki 1. kesäkuuta 2016 Islantia vastaan.

Hänen isänsa Gøran myös oli jalkapalloilija. Hänellä on kaksi sisarta: Karoline ja Amalie. Hän on Chelsean kannattaja.

## Lähteet
* Profiili Norjan jalkapalloliiton sivustolla 
* Profiili Soccerway-sivustolla 
* Profiili National Football Teams-sivustolla 

### Viitteet

## Aiheesta muualla
* Profiili Crystal Palacen sivustolla
INR

**INR** voi tarkoittaa seuraavia:

* INR, Intian rupian kansainvälinen valuuttatunnus 
* *International Normalized Ratio* (INR), verenohennuslääkityksessä käytettävä arvo.